অধিশোষণ
অধিশোষণ হল একটি পদার্থের তার সঙ্গে সংস্পর্শে থাকা অপর একটি পদার্থের অভ্যন্তরে প্রবেশ না করে উক্ত পদার্থের পৃষ্ঠতলে সঞ্চিত বা কেন্দ্রীভূত হওয়ার ঘটনা। সাধারণত কঠিন পদার্থের পৃষ্ঠতলে গ্যাস বা কোনো দ্রবণে দ্রবীভূত দ্রাবের অধিশোষণ ঘটে। অন্যদিকে তরল পদার্থের পৃষ্ঠতলে কোনো গ্যাসের অধিশোষণ হয়ে থাকে। অধিশোষক:যে পদার্থের পৃষ্ঠতলে অপর পদার্থের অধিশোষণ ঘটে তাকে অধিশোষক পদার্থ বলা হয়।যেমন-সক্রিয় চারকোল,সিলিকা জেল,বেন্টোনাইট ইত্যাদি। অধিশোষিত পদার্থ:অধিশোষক পদার্থের পৃষ্ঠতলে যে পদার্থের অধিশোষণ ঘটে তাকে অধিশোষিত পদার্থ বলা হয়।যেমন-অ্যামোনিয়া,হাইড্রোজেন,কার্বন ডাইঅক্সাইড,অক্সিজেন ইত্যাদি গ্যাসগুলি সক্রিয় চারকোল দ্বারা অধিশোষিত হয়।